Έλεγχος με τεστ για επαφή κατά τη διάρκεια κοινωνικών επισκέψεων

Με μεγάλη μου χαρά σας ενημερώνω ότι θα επιτρέψουμε τη φυσική επαφή στις επισκέψεις για τους επισκέπτες που έχουν αρνητικό τεστ COVID.

Δοκιμάσαμε πιλοτικά τον έλεγχο με τεστ προκειμένου να επιτραπεί η επαφή σε ορισμένες φυλακές και είχαμε πολύ θετικά σχόλια.Γνωρίζουμε ότι το να μην έχετε επαφή με τους αγαπημένους σας ήταν ένα από τα πιο δύσκολα σημεία στο πλαίσιο του COVID, γι' αυτό και χαιρόμαστε που τα αποτελέσματα των πιλοτικών αυτών προγραμμάτων σημαίνουν ότι μπορούμε τώρα να βελτιώσουμε τις επισκέψεις για εσάς.

Ακολουθούμε τις ίδιες κατευθυντήριες οδηγίες που ισχύουν για τα ιδρύματα φροντίδας, πράγμα που σημαίνει ότι η επαφή προς το παρόν θα είναι το κράτημα των χεριών. Προφανώς θα συνεργαστούμε με την Ουαλική Κυβέρνηση για να αξιολογήσουμε πότε είναι ασφαλές να επιτρέψουμε περισσότερη φυσική επαφή.

Θα μπορείτε να κάνετε το τεστ στο σπίτι σας την ημέρα της επίσκεψής σας και να φέρετε μαζί σας το αποδεικτικό αρνητικού αποτελέσματος.

Γνωρίζουμε ότι δεν θα αισθάνονται όλοι άνετα να έχουν φυσική επαφή αυτή την περίοδο. Εφόσον δεν έχετε συμπτώματα COVID, μπορείτε να έρθετε στη φυλακή και να δείτε το πρόσωπο που επισκέπτεστε χωρίς να έχετε φυσική επαφή. Δεν θα χρειαστεί να υποβληθείτε σε τεστ για μια επίσκεψη χωρίς φυσική επαφή, ωστόσο η εξέταση συμβάλλει στην αποφυγή εισόδου στη φυλακή κρουσμάτων COVID. Αυτό θα μας βοηθήσει να προστατεύσουμε τους ανθρώπους στη φυλακή και να διατηρήσουμε δραστηριότητες, όπως οι επισκέψεις, ανοιχτές.

Τα παιδιά κάτω των 11 ετών μπορούν να έχουν επαφή με το άτομο που επισκέπτονται χωρίς να κάνουν τεστ.

Το COVID παραμένει μαζί μας και παρατηρείται αύξηση των κρουσμάτων στην κοινότητα. Εάν έχουμε έξαρση κρουσμάτων στη φυλακή, μπορεί να χρειαστεί να επαναφέρουμε την κοινωνική αποστασιοποίηση ή να διακόψουμε τις επισκέψεις όσο διαχειριζόμαστε την επιδημία.

Περαιτέρω πληροφορίες

Είμαι πρόθυμος/η να κάνω τεστ. Τι πρέπει να κάνω;

Θα πρέπει να κάνετε το τεστ σας στο σπίτι την ημέρα της επίσκεψής σας και να φέρετε μαζί σας αποδεικτικά στοιχεία για το αρνητικό αποτέλεσμα, δηλαδή, είτε ένα μήνυμα ηλεκτρονικού ταχυδρομείου είτε ένα μήνυμα από το NHS. Μπορείτε να προμηθευτείτε κιτ τεστ από τα τοπικά φαρμακεία ή να χρησιμοποιήσετε οποιοδήποτε τεστ που μπορεί να λάβετε μέσω άλλων διαδικασιών στις οποίες χρησιμοποιούνται αυτά τα τεστ, όπως στο χώρο εργασίας ή στο σχολείο των παιδιών σας.

Είναι υποχρεωτικό να κάνω τεστ;

Όχι, αυτό είναι προαιρετικό και γνωρίζουμε ότι κάποιοι δεν αισθάνονται έτοιμοι για στενή επαφή με πολλούς ανθρώπους αυτή τη στιγμή.

Εάν δεν κάνετε τεστ, μπορείτε να έρθετε στη φυλακή, αλλά δεν θα μπορείτε να έχετε καμία επαφή με το άτομο που επισκέπτεστε.

Η πραγματοποίηση ενός τεστ μας βοηθά να αποτρέψουμε τα κρούσματα COVID στη φυλακή. Εάν έχουμε κρούσματα, αυτό μπορεί να μας οδηγήσει να περιορίσουμε και πάλι τα προγράμματά μας, κάτι που θέλουμε να αποφύγουμε όπου είναι δυνατόν. Κάνοντας ένα τεστ, θα βοηθήσετε στην προστασία των αγαπημένων σας προσώπων και της ευρύτερης φυλακής - σας ευχαριστούμε.

Η μόνη φορά που δεν πρέπει να κάνετε εξέταση είναι εάν είχατε θετικό PCR τεστ (εργαστηριακά) τις τελευταίες 14 ημέρες. Αυτό γιατί μπορεί να έχετε ψευδώς θετικό αποτέλεσμα.Αυτό διαφέρει από την τρέχουσα οδηγία στην κοινότητα που είναι 90 ημέρες.

Τι γίνεται αν το τεστ είναι θετικό;

Η επίσκεψή σας θα πρέπει να αναβληθεί και θα πρέπει να κλείσετε ραντεβού για (εργαστηριακό) PCR τεστ στην κοινότητα προκειμένου να επιβεβαιωθεί το αποτέλεσμα.

Το άτομο που επισκέπτεστε θα ενημερωθεί για το τι συνέβη και θα του πούμε ότι η επίσκεψη μπορεί να επαναπρογραμματιστεί ακολουθώντας την κανονική διαδικασία κράτησης επισκέψεων. Η ακυρωθείσα επίσκεψη δεν θα αφαιρεθεί από τον επιτρεπόμενο αριθμό επισκέψεών του. Τα ίδια μέτρα θα ληφθούν εάν το άτομο που επισκέπτεστε έχει θετικό αποτέλεσμα του τεστ.

Ξέρουμε ότι το να χάσετε την επίσκεψή σας θα είναι απογοητευτικό, αλλά εντοπίζοντας πιθανά κρούσματα πριν έρθουν σε μια φυλακή, μπορούμε να αποτρέψουμε την πιθανή εξάπλωση του ιού και να βοηθήσουμε να κρατήσουμε τους ανθρώπους ασφαλείς.

Πρέπει τα παιδιά μου να υποβληθούν σε τεστ;

Τα παιδιά κάτω των 11 ετών δεν χρειάζεται να συμμετέχουν στη διαδικασία των τεστ και μπορούν να έχουν φυσική επαφή με το άτομο που επισκέπτονται ούτως ή άλλως. Αυτό ισχύει σε όλες τις φυλακές και όχι μόνο εκεί που εφαρμόζεται το πιλοτικό πρόγραμμα.

Στους μαθητές της δευτεροβάθμιας εκπαίδευσης θα προσφερθεί εξέταση, σύμφωνα με τις κοινοτικές εξετάσεις. Αυτό είναι προαιρετικό και θα εξακολουθήσουν να έχουν την επίσκεψή τους, αν δεν επιθυμούν να κάνουν τεστ, αλλά δεν θα μπορούν να έχουν επαφή με το άτομο που επισκέπτονται.

Θα χρειαστεί να ακολουθήσω μέτρα κοινωνικής αποστασιοποίησης στη φυλακή;

Παρόλο που θα μπορείτε να έρθετε σε επαφή με το άτομο που επισκέπτεστε, θα πρέπει να ακολουθήσετε τα υπόλοιπα μέτρα πρόληψης του COVID. Αυτό περιλαμβάνει την κοινωνική αποστασιοποίηση από άτομα που δεν επισκέπτεστε και τη χρήση μάσκας.